smcproject/ml-wiki-sentences huggingface dataset:
ദി എർലി യൂറോപ്യൻ റൈറ്റേഴ്സ് ഒഫ് ബംഗാൾ (ബംഗാളിലെ ആദ്യകാല യൂറോപ്യൻ എഴുത്തുകാർ), ഹിസ്റ്ററി ഒഫ് ബംഗാളി ലിറ്ററേച്ചർ ഇൻ ദ് നയന്റീൻത് സെഞ്ച്വറി (19-ാം ശ.-ത്തിലെ ബംഗാളി സാഹിത്യചരിത്രം), വക്രോക്തി ജീവിതം (പ്രസാധനം), സ്റ്റഡീസ് ഇൻ ദ് ഹിസ്റ്ററി ഒഫ് സാൻസ്ക്രിറ്റ് പൊയറ്റിക്സ് (സംസ്കൃത കാവ്യമീമാംസാ പഠനങ്ങൾ-രണ്ടുഭാഗം, ലണ്ടനിൽ നിന്നും പ്രസിദ്ധീകരിച്ചു), എൻഷ്യന്റ് ഇന്ത്യൻ ഇറോട്ടിക്സ് ആൻഡ് ഇറോ ട്ടിക് ലിറ്ററേച്ചർ (പൗരാണിക ഭാരതീയ കാമശാസ്ത്രവും കാമശാസ്ത്ര പഠനങ്ങളും), രൂപഗോസ്വാമി സംസ്കൃതത്തിൽ രചിച്ച വൈഷ്ണവ സ്തോത്രങ്ങളുടെ സമാഹാരമായ പദ്യാവലി, എർലി ഹിസ്റ്ററി ഒഫ് ദ് വൈഷ്ണവ ഫെയ്ത്ത് ആൻഡ് മൂവ്മെന്റ് ഇൻ ബംഗാൾ (ബംഗാളിലെ പ്രാചീന വൈഷ്ണവ ഭക്തിപ്രസ്ഥാനം), ബംഗാളി പഴഞ്ചൊല്ലുകളുടെ സമാഹാരമായ വല്മപ്രവദ, എസ്.എൻ. ദാസ്ഗുപ്തയുമായിച്ചേർന്നു തയ്യാറാക്കിയ എ ഹിസ്റ്ററി ഒഫ് സാൻസ്ക്രിറ്റ് ലിറ്ററേച്ചർ (സംസ്കൃത സാഹിത്യ ചരിത്രം), കൊൽക്കത്ത സർവകലാശാലയിൽ ശരച്ചന്ദ്ര ചാറ്റർജി സ്മാരക പ്രഭാഷണത്തിനുവേണ്ടി തയ്യാറാക്കിയ ദീനബന്ധുമിത്ര, സായന്തനി (കാവ്യം), നാനാനിബന്ധ (ഉപന്യാസ സമാഹാരം), ബംഗാളിലെ ഗീതകാവ്യങ്ങളുടെ സമാഹാരമായ കൃഷ്ണദീപിക, ഹിസ്റ്ററി ഒഫ് സാൻസ്ക്രിറ്റ് പൊയറ്റിക്സ് (സംസ്കൃത കാവ്യശാസ്ത്രചരിത്രം), സാഹിത്യ അക്കാദമിക്കുവേണ്ടി ആർ.സി. ഹസ്രയുമായിച്ചേർന്നു തയ്യാറാക്കിയ പുരാണങ്ങളുടേയും കാവ്യങ്ങളുടേയും സമാഹാരം (പ്രസാധനം), കോൺട്രിബൂഷൻ ഒഫ് ബംഗാൾ റ്റു സാൻസ്ക്രിറ്റ് ലിറ്ററേച്ചർ (സംസ്കൃത സാഹിത്യത്തിന് ബംഗാളിന്റെ സംഭാവന), സ്റ്റഡീസ് ഇൻ ബംഗാൾ വൈഷ്ണവിസം ആൻഡ് ആസ് പെക്റ്റ്സ് ഒഫ് സാൻസ്ക്രിറ്റ് ലിറ്ററേച്ചർ (ബംഗാളിലെ വൈഷ്ണവ പ്രസ്ഥാനവും സംസ്കൃത സാഹിത്യവും)
എസ്.കെ. നായർ (മലയാളനാട്)
മലയാളനാട് വാരികയുടെ പത്രാധിപരും ചലച്ചിത്ര നിർമ്മാതാവുമായിരുന്നു എസ്.കെ. നായർ.
എൻ.എസ്.എസ്. കോളേജിൽ ലക്ച്ചററായിരുന്നു.
വിവാഹശേഷം അധ്യാപകവൃത്തി ഉപേക്ഷിച്ചു കൊല്ലത്ത് താമസമാക്കി.
പിന്നീട് കശുവണ്ടിമേഖലയിലേക്ക് കടന്നു.
ന്യൂ ഇന്ത്യാ ഏജൻസീസ് എന്ന കാഷ്യൂ ബ്രോക്കറേജ് സ്ഥാപനത്തിലൂടെ അദ്ദേഹത്തിന്റെ വ്യവസായ സാമ്രാജ്യം വളർന്നു.
ന്യൂ ഇന്ത്യ ഇൻവെസ്റ്റ്മെന്റ് കോർപ്പറേഷൻ, ന്യൂ ഇന്ത്യാ പ്രിന്റേഴ്സ്, ന്യൂ ഇന്ത്യ പാക്കേജിങ് ഇൻഡസ്ട്രീസ്, ന്യൂ ഇന്ത്യ എഞ്ചിനീയറിംഗ് കോർപ്പറേഷൻ തുടങ്ങിയവയും സ്ഥാപിച്ചു.
കൗമുദി ബാലകൃഷ്ണന്റെ പ്രേരണയിൽ മലയാള നാട് തുടങ്ങി.
മലയാളത്തിലെ പ്രമുഖ എഴുത്തുകാരെല്ലാം അതിലെഴുതിയിരുന്നു.
നാലു സിനിമകൾ നിർമ്മിച്ചു.
തോപ്പിൽ ഭാസി സംവിധാനം ചെയ്ത മുച്ചീട്ടുകളിക്കാരന്റെ മകൾ (1975), പി.എൻ. മേനോൻ സംവിധാനം ചെയ്ത ചായം (1973),	മഴക്കാറ് (1973), ചെമ്പരത്തി (1972 ) എന്നിവ.
1983 ജൂലായ് 16ന് തിരുവനന്തപുരം മെഡിക്കൽ കോളേജിൽ വെച്ച് അന്തരിച്ചു.
എസ്.കെ. മാരാർ ഇംഗ്ലീഷ് വിലാസം https://ml.wikipedia.org/wiki/S.
K.Marar
ഒരു മലയാള സാഹിത്യകാരനായിരുന്നു എസ്.കെ. മാരാർ ( സെപ്റ്റംബർ 13 1930 - ഡിസംബർ 18 2005 ).
1930 സെപ്‌റ്റംബർ 13-ന്‌ ചേർത്തല താലൂക്കിലെ എരമല്ലൂരിൽ ജനിച്ചു.
പ്രാഥമികവിദ്യാഭ്യാസം എരമല്ലൂർ എൻ.എസ്‌.
സ്‌കൂളിൽ ചെയ്തശേഷം സ്വകാര്യവിദ്യാഭ്യാസമായിരുന്നു ലഭിച്ചത്.
ബാല്യം മുതൽ യൗവനത്തിന്റെ നല്ല ഭാഗംവരെ പാരമ്പര്യമനുസരിച്ചുളള ക്ഷേത്രോപജീവനമായിരുന്നു ചെയ്തു വന്നിരുന്നത്.
പ്രധാനമായും പെരുമ്പളം ക്ഷേത്രത്തിലായിരുന്നു ജോലി.
പെരുമ്പളത്തെ കലാസംഘടനകളിലും വായനശാലകളിലുമുളള പ്രവർത്തനങ്ങളിലും നാടകാഭിനയത്തിലും കൂടിയാണ്‌ സാംസ്‌കാരികരംഗത്തേക്കു വന്നത്‌.
മൂന്നു ദശാബ്‌ദത്തിലധികം ഉയർന്ന പരീക്ഷകൾക്ക്‌ ഹിന്ദിയും മലയാളവും പഠിപ്പിച്ചിരുന്നു.
കവിത, ഉപന്യാസം, ഹിന്ദിയിൽനിന്നുളള വിവർത്തനം തുടങ്ങിയവയിലൂടെയാണ്‌ സാഹിത്യത്തിലേക്കു കടന്നത്‌.
‘ കേരളദ്ധ്വനി ’നടത്തിയ കഥാമത്സരത്തിൽ സമ്മാനം ലഭിച്ചതോടെ കഥയെഴുത്തും നോവലെഴുത്തുമായി മുഖ്യപ്രവർത്തനം.
പല സാഹിത്യ സംഘടനകളിലും സാരഥ്യം വഹിച്ചിട്ടുണ്ട്‌.
സാഹിത്യ പ്രവർത്തക സഹകരണ സംഘം ഡയറക്‌ടർ ബോർഡിലും എക്‌സിക്യൂട്ടീവിലും അംഗമായിരുന്നു.
1971-ൽ ജെ.ഡി.തോട്ടാൻ സംവിധാനം ചെയ്ത വിവാഹ സമ്മാനം എന്ന ചലച്ചിത്രത്തിന് കഥയെഴുതിയിട്ടുണ്ട്
ഞെട്ടയിൽ ശങ്കരമാരാരും ശ്രീപാർവ്വതിഅമ്മയുമാണ് മാതാപിതാക്കൾ.
പി. ജഗദമ്മയെയാണ് വിവാഹം കഴിച്ചത്.
മിനി, ശ്രീരഞ്‌ജൻ, ജയൻ എന്നിവരാണ് മക്കൾ.
2005 ഡിസംബർ 18-ന്‌ നിര്യാതനായി.
പതിനെട്ടോളം നോവലുകളും നാലു കഥാസമാഹാരങ്ങളും മൂന്നു നാടകങ്ങളും ഒരു കവിതാസമാഹാരവും പ്രസിദ്ധീകരിച്ചിട്ടുണ്ട്.
ഇദ്ദേഹം തൂലികാനാമങ്ങളിൽ സാഹിത്യ, സാമൂഹ്യ വിമർശനം നടത്തിയിരുന്നു.
പഞ്ചാരി അനുയാത്ര അഞ്‌ജനശില പെരുംതൃക്കോവിൽ ശരപ്പൊളിമാല ശ്രീവാഴും കോവിൽ കച്ചത്തോർത്ത് പുരസ്കാരങ്ങൾ
ഇദ്ദേഹത്തിന് 2002-ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
എസ്.കെ. പാട്ടീൽ
മഹാരാഷ്ട്രയിലെ മുൻ കോൺഗ്രസ് നേതാവായിരുന്നു സദാശിവ് കാനോജി പാട്ടീൽ അഥവാ എസ്. കെ. പാട്ടീൽ (1898-1981).
ഒരു പ്രശസ്ത സ്വാതന്ത്ര്യ സമര സേനാനിയും, പത്രപ്രവർത്തകനും, പണ്ഡിതനും, പ്രഭാഷകനുമായിരുന്നു അദ്ദേഹം.
മൂന്നു തവണ ബോംബെയിൽ മേയറായി തെരഞ്ഞെടുക്കപ്പെട്ടു .
മുംബൈയിൽ അദ്ദേഹം പിന്തുണക്കുകയും സഹായിക്കുകയും പരിപാലിക്കുകയും ചെയ്ത നിരവധി സ്ഥാപനങ്ങൾ സാംസ്കാരികമായി നഗരത്തെ സമ്പന്നമാക്കി .
ബോംബെ സംസ്ഥാനത്തിന്റെ കാലത്ത് ബോംബെയിൽ നിന്നുള്ള പാർലമെന്റ് അംഗമായിരുന്നു.
ജവഹർലാൽ നെഹ്രു , ലാൽ ബഹാദൂർ ശാസ്ത്രി , ഇന്ദിരാ ഗാന്ധി എന്നിവരുടെ കാലത്ത് അദ്ദേഹം കേന്ദ്രമന്ത്രിയായിരുന്നു.
മൂന്ന് തവണ എം.പി. ആയിരുന്ന അദ്ദേഹത്തെ ജോർജ്ജ് ഫെർണാണ്ടസ് മുംബൈയിലെ ലോകസഭാ നിയോജകമണ്ഡലത്തിൽ പരാജയപ്പെടുത്തി.
എന്നാൽ ഗുജറാത്തിലെ ബാണസ്കന്ദയിൽ നിന്നുള്ള ഉപതിരഞ്ഞെടുപ്പിൽ അദ്ദേഹം വീണ്ടും ലോക്സഭയിൽ എത്തി.
1969 ൽ അദ്ദേഹം ഇന്ദിരാഗാന്ധിയുടെ കോൺഗ്രസിൽ നിന്ന് മൊറാർജി ദേശായി , നിജലിംഗപ്പ തുടങ്ങിയ മുതിർന്ന നേതാക്കളോടൊപ്പം പടിയിറങ്ങി.
1971 ൽ ബാണസ്കന്ദ ലോക്സഭാ സീറ്റിൽ നിന്ന് മത്സരിച്ചെങ്കിലും കോൺഗ്രസ് സ്ഥാനാർഥിയോട് പരാജയപ്പെട്ടു.
1955 നവംബർ 15 ന് സ്റ്റേറ്റ് റീ-ഓർഗനൈസേഷൻ കമ്മീഷന്റെ റിപ്പോർട്ട് സംബന്ധിച്ച ലോക്സഭ ചർച്ചകളിൽ, ബോംബെ നഗരം സ്വയംഭരണാധികാരമുള്ള നഗര-സംസ്ഥാനമായി മാറണമെന്ന് അദ്ദേഹം ശക്തമായി ആവശ്യപ്പെട്ടു.
നഗരത്തിന്റെ കോസ്മോപൊളിറ്റൻ സ്വഭാവം മുൻനിർത്തിയായിരുന്നു ഈ വാദം.
എങ്കിലും ബോംബെ സംസ്ഥാനം 1960 ൽ ഇപ്പോഴത്തെ ഗുജറാത്തിലും മഹാരാഷ്ട്രയിലും  ആയി വിഭജിക്കപ്പെട്ടു.
ബോംബെ നഗരം, ഇന്നത്തെ മുംബൈ, മഹാരാഷ്ട്രയുടെ തലസ്ഥാനമായി മാറി.
കള്ളിയങ്കാട്ട് നീലി ഇംഗ്ലീഷ് വിലാസം https://ml.wikipedia.org/wiki/Kalliyankattu_Neeli
തെക്കൻ പാട്ടുകളിലും വില്ലടിച്ചാൻപാട്ടുകളിലും തിരുവിതാംകൂറിലെ നാടോടിക്കഥകളിലും കാണുന്ന ഒരു പ്രസിദ്ധമായ കഥാപാത്രമാണ് കള്ളിയങ്കാട്ട് നീലി എന്ന യക്ഷി.
സി.വി. രാമൻപിള്ളയുടെ ചരിത്രാഖ്യായികയായ മാർത്താണ്ഡവർമ്മയിലും നീലി കടന്നു വരുന്നുണ്ട്.
യക്ഷിയാണെങ്കിലും  പഞ്ചവൻകാട്ടിൽ ഒരു ക്ഷേത്രത്തിൽ കുടിയിരുത്തി മാതൃഭാവത്തിൽ നീലി ആരാധിക്കപ്പെട്ടു.
വശ്യസൗന്ദര്യത്തിന്റെ മൂർത്തീഭാവമായ നീലി എന്ന രക്തദാഹിയായ യക്ഷിയുടെ വാസസ്ഥലമെന്നു കരുതുന്ന സ്ഥലമാണ് തിരുവനന്തപുരം ജില്ലയിലെ പഞ്ചവങ്കാട് എന്ന ദേശത്താണ്ട് നീലി വിഹരിച്ചിരുന്നത്.
മുട്ടോളമെത്തുന്ന മുടിയും വിടർന്ന കണ്ണുകളും ആരേയും മയക്കുന്ന വശ്യസൗന്ദര്യവും അന്നാട്ടിലെ ചെറുപ്പക്കാരേയും വൃദ്ധരേയും ഒരുപോലെ മോഹിപ്പിച്ചു സ്ത്രീലമ്പടന്മാരായ പുരുഷന്മാരെ വശീകരിച്ചു കൊണ്ടുപോയി മാറുപിളർന്ന് രക്തം ഊറ്റിക്കുടിക്കുന്ന ഉഗ്രരൂപമുള്ള യക്ഷിയായി 
കൊല്ലവർഷം 30കളിൽ പഴകന്നൂർ ദേശത്ത് വാണിരുന്ന ഒരു ദേവദാസിയായ കാർവേണിയുടെ പുത്രിയാണ് അല്ലി.
സുന്ദരിയായ അവൾ അവിടുള്ള ശിവൻ കോവിലിലെ പൂജാരിയുമായി പ്രണയത്തിലായി.
പിന്നീട് അവരുടെ വിവാഹവും നടന്നു.
എന്നാൽ ദുർന്നടപ്പുകാരനായ നമ്പി പണം മോഹിച്ചാണ് അവളെ വിവാഹം ചെയ്തത്.
മരുമകന്റെ ദുർന്നടപ്പിലും ധൂർത്തിലും മനം നൊന്ത് കാർവേണി നമ്പിയെ വീട്ടിൽ നിന്ന് അടിച്ചു പുറത്താക്കി.
ഇതറിഞ്ഞ അല്ലിയും അദ്ദേഹത്തോടൊപ്പം വീട് വിട്ടിറങ്ങി.
വഴിമധ്യേ സ്വന്തം മടിയിൽ തലവെച്ചുറങ്ങിയ അല്ലിയെ ആഭരണങ്ങൾ മോഷ്ടിക്കാനായി നമ്പി തലയിൽ കല്ലുകൊണ്ടടിച്ചു കൊന്നു.
അല്ലിയെ തിരക്കി വന്ന അനുജൻ അമ്പി ഈ രംഗം കണ്ട് തല തല്ലി മരിച്ചു.
ഇവർ രണ്ടു പേരും പുനർജന്മമായി ചോളരാജാവിന്റെ കുട്ടികളായി - നീലനും നീലിയും ജനിക്കുന്നു.
തുടർന്ന് രാജ്യത്തിലുടനീളം ദുർനിമിത്തങ്ങൾ കാണപ്പെടുകയുണ്ടായി.
പ്രധാനമായും കന്നുകാലികൾ രാത്രിയിൽ നഷ്ടപ്പെടുകയുണ്ടായി.
ഇതിനു കാരണം കുട്ടികളാണെന്ന് മനസ്സിലാക്കിയ ചോളരാജാവ് കുട്ടികളെ ചോളരാജ്യത്തിന്റെ തെക്കേ അതിർത്തിയായ നാഗർകോവിലിനു സമീപമുള്ള പഞ്ചവങ്കാട്ടിൽ ഉപേക്ഷിച്ചു.
അതിനു സമീപമായുള്ള പഴകന്നൂർ ഗ്രാമമായി പിന്നീട് കുട്ടികളുടെ വിഹാര കേന്ദ്രം.
നാട്ടിലെ എഴുപത് ഊരാണ്മക്കാർ ചേർന്ന് മാന്ത്രികനായ നാഗർകോവിൽ നമ്പിയെ വരുത്തി നീലനെ ആവാഹിച്ചു തളച്ചു.
എന്നാൽ അദ്ദേഹത്തിനു നീലിയെ തളയ്ക്കാൻ ആയില്ല.
ഇതിനിടയിൽ നാഗർകോവിൽ നമ്പിയെ നീലി കൊലപ്പെടുത്തി.
പൂജാരി നമ്പിയുടെ പുനർജന്മമായ ആനന്ദൻ എന്ന കാവേരിപൂംപട്ടണം സ്വദേശി പഞ്ചവങ്കാട് വഴി മുസിരിസ്സിലേക്ക് വ്യാപാരത്തിനായി പോകാനൊരുങ്ങി.
കയ്യിൽ മാന്ത്രികദണ്ഡുണ്ടായിരുന്ന ആനന്ദനെ തൊടാൻ നീലിക്ക് കഴിഞ്ഞില്ല.
അയാൾ ഓടി പഴകന്നൂർ ഗ്രാമത്തിലെത്തി.
ഇതിനിടയിൽ യക്ഷി മായ കാട്ടി കുട്ടിയോട് കൂടിയ ഒരു സ്ത്രീ രൂപം ധരിച്ച് തന്റെ ഭർത്താവ് താനുമായി വഴക്കിട്ട് ഓടിപ്പോവുകയാണെന്ന് ഗ്രാമവാസികളെ പറഞ്ഞ് വിശ്വസിപ്പിച്ചു.
അയാൽ യക്ഷിയാണ് അതെന്ന് കരഞ്ഞ് പറഞ്ഞെങ്കിലും ആരും വിശ്വസിച്ചില്ലെന്നു മാത്രമല്ല, യക്ഷി അദ്ദേഹത്തെ എന്തെങ്കിലും ചെയ്യുകയാണെങ്കിൽ ഉരാണ്മക്കാർ എഴുപതുപേരും അയാളോടൊപ്പം മരിക്കുമെന്നും സത്യം ചെയ്തു.
നിവൃത്തിയില്ലാതെ അവിടെ കഴിഞ്ഞ ആനന്ദനെ രാത്രി തന്ത്രപൂർവ്വം നീലി വധിക്കുന്നു.
പിറ്റേന്ന് രാവിലെ ആനന്ദൻ മരിച്ചുകിടക്കുന്നത് കണ്ട ഊരാണ്മക്കാർ വാക്കുപാലിക്കാനായി അഗ്നിപ്രവേശം ചെയ്തു.
തന്റെയും തന്റെ സഹോദരന്റെയും മരണത്തിനു കാരണക്കാരനായ ആനന്ദനേയും എഴുപത് ഊരാണ്മക്കാരേയും വധിച്ചശേഷം നീലി ഒരു കള്ളിപ്പാലയുടെ ചുവട്ടിൽ കുടിയിരിക്കുകയും ചെയ്തു.
എന്നാൽ ഇതുപ്രകാരം യക്ഷി അടങ്ങിയില്ലെന്നും പിന്നീട് ക്രൈസ്തവ പുരോഹിതനായ കടമറ്റത്ത് കത്തനാരാണ് നീലിയെ തളച്ചതെന്നും, കത്തനാർ തളച്ച നീലിയെ പത്തനംതിട്ട ജില്ലയിലെ പരുമല വലിയ പനയന്നാർക്കാവ് ഭഗവതി ക്ഷേത്രത്തിൽ കുടിയിരുത്തി എന്നുമാണ് മറ്റൊരു ഐതീഹ്യം.
സംസ്കാരത്തിൽ കള്ളിയങ്കാട്ട് നീലി (1979) എന്ന പേരിൽ ഒരു മലയാള ചലച്ചിത്രം ഉണ്ട് കള്ളിയങ്കാട്ട് നീലിയെ കുറിച്ച് നീലി എന്ന പേരിൽ ഏഴാച്ചേരി രാമചന്ദ്രൻ എഴുതിയ ഒരു കവിതയുണ്ട്.
കള്ളൻതോട് ഇംഗ്ലീഷ് വിലാസം https://ml.wikipedia.org/wiki/Kallanthode
11°18′0″N 75°58′30″E ﻿ / ﻿ 11.30000°N 75.97500°E ﻿ / 11.30000; 75.97500 കോഴിക്കോട് ജില്ലയിൽ ചാത്തമംഗലം പഞ്ചായത്തിൽ ഉൾപ്പെടുന്ന ഒരു ഗ്രാമമാണ് കള്ളൻതോട് .
കോഴിക്കോട് നഗരത്തിൽ നിന്നും 23കി.
മി ദൂരത്തായാണ് ഈ സ്ഥലം.
കോഴിക്കോട് - മുക്കം പാതയിലാണ് ഈ സ്ഥലം.
സമീപ സ്ഥലങ്ങൾ പരതപ്പൊയിൽ , കെട്ടാങ്ങൽ , മണാശ്ശേരി , നായർകുഴി , മുക്കം , ചാത്തമംഗലം തുടങ്ങിയവയാണ്.
കള്ളിപ്പട്ടി രാമസാമി പളനിസ്വാമി
ഇന്ത്യൻ ഗ്യാസ്ട്രോഎൻട്രോളജിസ്റ്റ്, മെഡിക്കൽ അക്കാദമിക്, എഴുത്തുകാരൻ, ചെന്നൈയിലെ അപ്പോളോ ആശുപത്രിയിലെ സീനിയർ കൺസൾട്ടന്റ് എന്നീ നിലയിൽ പ്രശസ്തനാണ് കള്ളിപ്പട്ടി രാമസാമി പളനിസ്വാമി.
ഇന്ത്യൻ സൊസൈറ്റി ഓഫ് ഗ്യാസ്ട്രോഎൻട്രോളജിയിലെ മുൻ പ്രസിഡന്റും (2004–05) തമിഴ്‌നാട് ചാപ്റ്ററിന്റെ രക്ഷാധികാരിയുമാണ്.
1972 ൽ ദാവൺഗരെ ജെ‌ജെഎം മെഡിക്കൽ കോളേജിൽ നിന്ന് മെഡിസിനിൽ ബിരുദം പൂർത്തിയാക്കിയ അദ്ദേഹം ഒരു ഫാക്കൽറ്റി അംഗമായ ജോലി ചെയ്തുകൊണ്ട്, 1977-ൽ ജനറൽ മെഡിസിൻ ഒരു എംഡിയും 1981-ൽ ഗാസ്ട്രോഎൻടറോളജിയിൽ ഒരു ഡി.എം ഉം അദ്ദേഹം നേടി.
1986 ൽ അസിസ്റ്റന്റ് പ്രൊഫസറായി ജോലി ചെയ്യുന്നതിനിടയിൽ ചെന്നൈയിലെ സ്റ്റാൻലി മെഡിക്കൽ കോളേജിലേക്ക് പ്രൊഫസറായി നിയോഗിക്കപ്പെട്ട അദ്ദേഹം അവിടെ ഗ്യാസ്ട്രോഎൻട്രോളജി വിഭാഗം സ്ഥാപിച്ചു.
ഗ്യാസ്ട്രോഎൻട്രോളജിയെക്കുറിച്ച് നിരവധി ലേഖനങ്ങൾ എഴുതിയ പളനിസ്വാമി, 1986 മുതൽ 1996 വരെ സഞ്ജയ് ഗാന്ധി ബിരുദാനന്തര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ അക്കാദമിക് ബോർഡുകളിലും 1997 ൽ തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയിലും അംഗമായിരുന്നു.
1986 ൽ ജർമ്മനിയിലേക്കും 1987 ൽ സോവിയറ്റ് യൂണിയനിലേക്കും അക്കാദമിക് എക്സ്ചേഞ്ച് പ്രോഗ്രാമുകൾക്കായുള്ള ഇന്ത്യൻ പ്രതിനിധി സംഘത്തിൽ അംഗമായിരുന്നു.
2014 മിഡ്-ടേം ISG കോൺഫറൻസ് അധ്യക്ഷനായിരുന്ന അദ്ദേഹം സൊസൈറ്റി ഓഫ് ഓർഗൻ ട്രാൻസ്പ്ലാന്റേഷന്റെ (ISOT) നാഷണൽ ഫാക്കൾട്ടിയായി ജോലി ചെയ്തു.
റോയൽ കോളേജ് ഓഫ് ഫിസിഷ്യൻസ് ഓഫ് ഗ്ലാസ്‌ഗോയിലെ ഒരു ഫെലോ ആയ അദ്ദേഹത്തിന് 2014 ൽ തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റി ഡോക്ടർ ഓഫ് സയൻസ് ബിരുദം നൽകി.
മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
പത്മിനിയെ വിവാഹം കഴിച്ച ഇദ്ദേഹം കുടുംബത്തോടൊപ്പം ചെന്നൈയിലാണ് താമസിക്കുന്നത്.
കള്ളിപ്പെണ്ണ് ഇംഗ്ലീഷ് വിലാസം https://ml.wikipedia.org/wiki/Kallipennu
ഷാജിഫിലിംസിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് കള്ളിപ്പെണ്ണ് .
പി.എ. തോമസ്, പ്രകാശ് തോമസ് എന്നീ സ്റ്റുഡിയോകളിൽ നിർമ്മാണം പൂർത്തീകരിച്ച കള്ളിപ്പെണ്ണ് 1966 നവംബർ 11-ന് പ്രദർശനം തുടങ്ങി.
ഈ ചിത്രത്തിന്റെ വിതരണം നടത്തിയത് വിമലാ ഫിലിംസായിരുന്നു.
അഭിനേതാക്കൾ സത്യൻ തിക്കുറിശ്ശി സുകുമാരൻ നായർ അടൂർ ഭാസി ആദിത്യൻ മുതുകുളം രാഘവൻ പിള്ള ശാന്തി ഉഷാകുമാരി ജോളി ടി.ആർ. ഓമന നളിനി പ്രേമകുമാരി പർവ്വതി പിന്നണിഗായകർ കെ.ജെ. യേശുദാസ് എസ്. ജാനകി വസന്ത കമുകറ പുരുഷോത്തമൻ എൽ.ആർ. ഈശ്വരി അണിയറശില്പികൾ സംവിധാനം, നിർമ്മാണം  -- പി.എ. തോമസ് സംഗീതം -- ബി.എ. ചിദംബരനാഥ് ഗാനരചന— പി. ഭാസ്കരൻ കഥ—പി.
എ. തോമസ് തിരക്കഥ, സഭാഷണം -- ജഗതി എൻ.കെ. ആചാരി ഛായാഗ്രഹണം -- പി.ബി. മണിയം ചിത്രസംയോജനം -- ടി.ആർ. ശ്രീനിവാസലു വേഷവിധാനം -- മോഹൻ വസ്ത്രാലംകാരം -- കാസിം ഗാനങ്ങൾ ഗാനം ഗാനരചന സംഗീതം അലാപനം വാസന്ത റാണിക്കു വനമാല കോർക്കാൻ പി. ഭാസ്കരൻ ചിദംബരനാഥ് യേശുദാസ് താരകൾ ചിരിക്കുന്ന താഴ്‌വരയിൽ പി. ഭാസ്കരൻ ചിദംബരനാഥ് യേശുദാസ്, എസ്. ജാനകി ഹേമന്തചന്ദ്രിക ചിരിച്ചല്ലോ പി. ഭാസ്കരൻ ചിദംബരനാഥ് ബി. വസന്ത ഓടക്കുഴലൊച്ചയുമായി പി. ഭാസ്കരൻ ചിദംബരനാഥ് എസ്. ജാനകി പതിനേഴാം വയസ്സിന്റെ പടിവാതിലിൽ നിൽക്കും പി. ഭാസ്കരൻ ചിദംബരനാഥ് എസ്. ജാനകി, ബി. വസന്ത അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് കള്ളിപ്പെണ്ണ് മൂവീസ് ബോളിവുഡ് സൈറ്റിൽ നിന്ന് Archived 2010-09-16 at the Wayback Machine .
കള്ളിപ്പെണ്ണ്
കള്ള് ഇംഗ്ലീഷ് വിലാസം https://ml.wikipedia.org/wiki/Palm_wine
പനയുടേയോ , തെങ്ങിന്റേയോ പൂങ്കുലത്തണ്ട് ചെത്തിവക്കുമ്പോൾ അതിൽനിന്നൂറി വരുന്ന നീർ സംഭരിച്ച് അത് പുളിപ്പിച്ചുണ്ടാക്കുന്ന ലഹരി പാനീയമാണ് കള്ള് .
ആഫ്രിക്കയുടെ ചില ഭാഗങ്ങളിലും ഇന്ത്യയിലെ ആന്ധ്രാപ്രദേശ് , തമിഴ്‌നാട് , കേരളം , മഹാരാഷ്ട്ര എന്നീ സംസ്ഥാനങ്ങളിലും, ഫിലിപ്പീൻസിലും ശ്രീലങ്കയിലും കള്ള് ലഭ്യമാണ്‌.
ഫിലിപ്പീൻസിൽ റ്റൂബ എന്നാണ് കള്ള് അറിയപ്പെടുന്നത്.
കള്ള് ചെത്തിയെടുത്ത ഉടനെ.
ഫെർമന്റ് ചെയ്യുമ്പോഴുണ്ടാകുന്ന നുര കാണാം പേരിനു പിന്നിൽ
കള്ള്  എന്ന പദം ഒരു തനത് പ്രകൃത പദമാണ് .
പാലി ഭാഷയിൽ മദ്യത്തിനെ സൂചിപ്പിക്കുന്ന കല്ലാ എന്ന വാക്കിൽ നിന്നാണ് കള്ള് എന്ന പദം നിഷ്പന്നമായത്.
സവിശേഷതകൾ കള്ള് കുടം
ഇന്ത്യയിൽ കേരളം , തമിഴ്നാട് , കർണ്ണാടകം , ആന്ധ്രാപ്രദേശ് എന്നീ സംസ്ഥാനങ്ങളിൽ കള്ള് ചെത്തുന്നുണ്ട് എങ്കിലും അത് വ്യാവസായികമായി നടത്തപ്പെടുന്നതും കള്ള് മദ്യമായി മാത്രം വിറ്റഴിക്കപ്പെടുന്നതും കേരളത്തിൽ മാത്രമാണ്‌ .
തെങ്ങ് , പന എന്നിവയിൽ നിന്നും കള്ള്  ഉത്പാദിപ്പിക്കാവുന്നതാണ്‌.
കേരളത്തിൽ കള്ള് ഉത്പാദിപ്പിക്കുന്നത് കൂടുതലായും തെങ്ങിൽ നിന്നാണ്‌.
കേരളത്തിൽ ഏറ്റവും കൂടുതൽ തെങ്ങ് ചെത്തുന്നത് പാലക്കാട് ചിറ്റൂർ മേഖലകളിലാണ്‌.
കേരളത്തിലെ മുഴുവൻ കള്ള് ഷാപ്പുകൾക്കും കള്ള് എത്തിക്കുന്നതും ഈ മേഖലയിൽ നിന്നുമാണ്‌ .
പുളിക്കാത്ത കള്ള് മറ്റേതൊരു ലഘുപാനീയത്തേക്കാളും ശ്രേഷ്ഠവും കുഞ്ഞുങ്ങൾക്ക് പോലും ടോണിക്കിന്റെ രൂപത്തിൽ കൊടുക്കാൻ കഴിയുന്നതുമാണ്‌.
പുളിച്ച കള്ളിൽ അടങ്ങിയിരിക്കുന്ന ആൾക്കഹോളിന്റെ അളവ് സാധാരണ ലഭിക്കുന്ന ഔഷധങ്ങളിൽ ഉപയോഗിക്കുന്ന ആൾക്കഹോളിന്റെ അളവിലും കുറവാണ്‌ .
തെങ്ങിൻ കള്ളിലെ ദോഷരഹിതമായ പഞ്ചസാരയുടെ അളവ് 15% മുതൽ 16% വരെയാണ്‌.
ജീവകം എ , ജീവകം ബി , ജീവകം ബി-2 , ജീവകം സി എന്നിവയും; മനുഷ്യശരീരത്തിന് അവശ്യഘടങ്ങളായ ഗ്ലൂട്ടാമിക് അമ്ലം , തിയോനിൻ , അസ്പാർട്ടിക് അമ്ലം എന്നിവയുൾപ്പെടെ  17 തരം അമിനോ അമ്ലങ്ങളും കള്ളിൽ അടങ്ങിയിരിക്കുന്നു .
കള്ളുചെത്തൽ കള്ളുചെത്ത്
കേരളത്തിൽ പൊതുവായി നാടാർ, ഈഴവ സമുദായത്തിൽപെട്ടവർ ചെയ്തിരുന്ന വിവിധ തൊഴിലുകളിൽ ഒന്നായിരുന്നു ഒരു കാലത്ത് കള്ളുചെത്തൽ.
ചെത്തുകാരനാണ് കള്ളുശേഖരിക്കുക.
തെങ്ങിന്റെ പൂക്കുല ചെത്തിയോ, പനയുടെ തടിയിലോ ഉണ്ടാക്കുന്ന ഒരു ചെറിയ വെട്ടിൽ ചെത്തുകാരൻ ഒരു മൺകുടം കമഴ്ത്തിവെക്കുന്നു .
ഇങ്ങനെ ശേഖരിക്കുന്ന ഇളംകള്ള് മധുരിക്കുന്നതും നിർവീര്യവുമായിരിക്കും, നീര എന്നണിതറിയപ്പെടുന്നത്.
ചില സ്ഥലങ്ങളിൽ പനമരം തന്നെ മറിച്ചിട്ട് മണ്ടയിൽ ഒരു ചെറിയ വെട്ടുണ്ടാക്കി കള്ളുചെത്തുന്നു.
ഇങ്ങനെ ചെയ്യുമ്പോൾ കള്ള് വേഗം ഊറിവരാൻ പനമരത്തിന്റെ വേരിൽ തീകത്തിക്കുന്നു.
കള്ളെടുക്കുന്ന മരം അടിസ്ഥാനമാക്കി ഈ പാനീയം തെങ്ങിൻ കള്ള്, പനങ്കള്ള് എന്നിങ്ങനെ വേർതിരിച്ച് അറിയപ്പെടുന്നു.
മധുരക്കള്ള് (നീര) കള്ള് കുപ്പിയിൽ
തെങ്ങിൻ പൂക്കുലയിൽ നിന്നും ഊറി വരുന്ന നീരാണ് നീര അഥവാ മധുരക്കള്ള് .
വിടരാത്ത തെങ്ങിൻ പൂക്കുല മുറിക്കുമ്പോൾ മുറിവായിൽനിന്നും സ്വാഭാവികമായി ഊറിയെത്തുന്നതാണ് ഇത്.
ഒട്ടും തന്നെ മദ്യാംശം (ആൽക്കഹോൾ) ഇല്ലാത്തതും ഏറേക്കാലം കേടുകൂടാതെ സംസ്‌കരിച്ച് സൂക്ഷിക്കാവുന്നതുമാണ് നീര.
പ്രകൃതിദത്ത പാനീയങ്ങളിൽ ഏറ്റവുമധികം ഔഷധഗുണമുള്ളതും പോഷക സമ്പന്നമായതും രുചിയേറിയതുമായ ഒരു പാനീയം.
കള്ള് ഉത്പാദനത്തിന്ന് സർക്കാർ നിയന്ത്രണം ഏർപ്പെടുത്തിയിട്ടുള്ളതിനാൽ വ്യക്തികൾക്ക് നീര ഉത്പാദിപ്പിക്കുവാനുള്ള അധികാരമില്ല.
തന്മൂലം ഇത് ആരോഗ്യദായനി എന്ന നിലക്കോ ഔഷധം എന്ന നിലക്കോ ആർക്കും ലഭ്യമല്ല.
വിളർച്ച, ക്ഷയം, മൂത്രതടസ്സം, ശ്വാസംമുട്ടൽ എന്നിവയ്ക്കൊക്കെ നീര ശമനസഹായിയാണ്.
മദ്യനിരോധനത്ത്നെക്കുറിച്ചു പഠിക്കാൻ കേരളസർക്കാർ നിയമിച്ച ഏ.
പി. ഉദയഭാനു കമ്മിറ്റി  നീര ഉത്പാദനവും വിപണനവും തുടങ്ങാനും അത് വ്യാപകമാക്കാനും സർക്കാരിന് ശുപാർശ നൽകിയിട്ടുണ്ട്.
കൃഷിശാസ്ത്രഞ്ജനായ ഡോ. എം.എസ്. സ്വാമിനാഥനും ഒരു ഡബ്ലു.
ടി.ഒ റിപ്പോർടുമായി ബന്ധപ്പെട്ട് മധുരക്കള്ള് നിർമ്മാണം പ്രോത്സാഹിപ്പിക്കേണ്ടതുണ്ടെന്ന് കേരളാ സർക്കാരിന് റിപ്പോർട്ട് നൽകുകയുണ്ടായി.
ഇതിന്മേൽ എട്ടു വർഷമായി നടപടികൾ ഒന്നും ഉണ്ടായിട്ടില്ല.
മധുരക്കള്ള് അതിവേഗം പുളിച്ചു പോകുന്നതിനാൽ ഈ റിപ്പോർട്ടുകൾ നടപ്പാക്കാൻ അടുത്തകാലം വരെ ബുദ്ധിമുട്ടായിരുന്നു.
മധുരക്കള്ള് പുളിക്കുമ്പോൾ പ്രകൃതിദത്തമായ പഞ്ചസാരയുടെ അംശം നഷ്ടപ്പെട്ട് എട്ടു ശതമാനത്തോളം ആൽക്കഹോൾ അടങ്ങിയ കള്ളായി മാറും.
എന്നാൽ, മധുരക്കള്ള് പുളിക്കാതെ സൂക്ഷിക്കുന്നതിനുള്ള സാങ്കേതികവിദ്യ മൈസൂരിലെ ഡി.എഫ്.ആർ.എല്ലും സി.എഫ്.ടി.ആർ.ഐ.യും കൂടി വികസിപ്പിച്ചെടുത്തിട്ട് വർഷങ്ങൾ പിന്നിട്ടു.
കേരള കാർഷിക സർവകലാശാലയ്ക്കു കീഴിലുള്ള പിലിക്കോട്ടെ റീജ്യണൽ അഗ്രികൾച്ചർ സ്റ്റേഷനും നീര സംസ്‌കരിക്കാനുള്ള സാങ്കേതികവിദ്യ കണ്ടെത്തിയിട്ടുണ്ട്.
മൂന്നു ദിവസം മുതൽ ആറുമാസം വരെ നീര പുളിക്കാതെ സൂക്ഷിക്കാം.
തെങ്ങ് ചെത്തുന്ന രീതി
കേരളത്തിൽ ചെളിച്ചെത്ത് എന്നും നാടൻ ചെത്ത് എന്നും രണ്ട് രീതിയിൽ ചെത്തുന്നുണ്ട് .
പക്ഷേ ചെത്തുന്ന രീതി പൊതുവേ സമാനമാണ്‌.
ചെത്ത് ഏത് രീതിയിലാണെങ്കിലും ഒരു ഗുരുവിൻറെ സഹായത്തോടെ പ്രവൃത്തിപരിചയത്തിലൂടെ (Apprenticing) ആണ് പഠിക്കുന്നത്.
പഠിക്കുന്നതിനായി ഏകദേശം ഒരു വർഷം വരെ കാലയളവ് എടുക്കാറുണ്ട്.
പരിശീലനം കഴിഞ്ഞ ശിഷ്യനെ ചെത്തുകാരനായി അംഗീകരിക്കണമെങ്കിൽ വേറൊരു മുതിർന്ന ചെത്തുകാരനു മുൻപിൽ കുറ്റമറ്റ രീതിയിൽ ചെത്തിക്കാണിക്കണം.
തമിഴ്നാട്ടിൽ തെളിച്ചെത്ത് , പാണ്ടിച്ചെത്ത് എന്നിങ്ങനെ രണ്ട് രീതികളിൽ തെങ്ങുകൾ ചെത്തുന്നുണ്ട് .
തെങ്ങ്/കൂമ്പ് തിരഞ്ഞെടുക്കുന്ന രീതി
കഴിവതും നിരപ്പായതും താഴ്ന്നതും നല്ലതുപോലെ ജലം ലഭിക്കുന്നതുമായ സ്ഥലത്ത് നിൽക്കുന്ന ആറ് വർഷം മുതൽ 30 വർഷം പ്രായമുള്ള നല്ല ആരോഗ്യമുള്ള  തെങ്ങുകളായിരിക്കണം ചെത്താൻ തിരഞ്ഞെടുക്കേണ്ടത്.
നാടൻതെങ്ങാണെങ്കിൽ അവ ഇലകൾക്ക് നല്ല പച്ച നിറം ഉള്ളവയായിരിക്കണം.
കൂമ്പ് കരിച്ചിൽ എന്ന രോഗമുള്ള തെങ്ങുകൾ ചെത്താനായി ഉപയോഗിക്കാറില്ല.
പച്ചരിപ്പരുവം, പാല്പരുവം, നെല്പരുവം എന്നിങ്ങനെ കൂമ്പുകളുടെ പ്രായത്തെ മൂന്നായി തരംതിരിച്ചുപോരുന്നു.
പാൽപരുവം എന്നാൽ ഇളം കൂമ്പും നെല്പരുവം എന്നാൽ വിളഞ്ഞകൂമ്പും ആണ്‌.
ഇവയുടെ ഇടയിലുള്ളതാണ് പച്ചരിപ്പരുവം.
പച്ചരിപ്പരുവത്തിലുള്ള കൂമ്പുകളാണ്‌ ചെത്തുന്നതിനായി തിരഞ്ഞെടുക്കുന്നത് .
ചെത്തുന്നതിനുള്ള ആയുധങ്ങളും നിർമ്മാണവും കള്ള് ചെത്തുന്ന കത്തി
കൂമ്പ് ചെത്തുന്നതിനായി ഉപയോഗിക്കുന്ന ഉപകരണങ്ങളിൽ പ്രധാനം തേറ് എന്നു വിളിക്കുന്ന വീതിയുള്ള ഒരുതരം കത്തിയാണ്‌.
കേടായ പൂങ്കുല ചെത്തിക്കളയുന്നതിനായി പിച്ചാത്തി , കള്ള് ശേഖരിക്കുന്നതിനുള്ള പാത്രമായ കുടുക്ക ( ആദ്യം ഉപയോഗിച്ചിരുന്നത് ചുരക്കത്തോട് ആയിരുന്നു. പിന്നീട് മൺകുടങ്ങളേക്കാളും അല്പം കൂടി വായ്‌വട്ടം കൂടിയ മൺപാനികളും ഉപയോഗിച്ചിരുന്നു. പിന്നീട് ഇപ്പോൾ പ്ലാസ്റ്റിക് പാത്രമാണ്‌ ഉപയോഗിക്കുന്നത്. ), തേറ് വയ്ക്കുന്നതിനുള്ള കത്തിക്കൂട് ( ആഞ്ഞിലി എന്ന മരം ഉപയോഗിച്ചാണ്‌ ഇതുണ്ടാക്കുക) കൂമ്പിൽ തേക്കുന്നതിനുള്ള ആറ്റുചെളി നിറച്ച ചെറിയ ഒരു പാത്രം, തേറ് തേച്ച് മൂർച്ച വരുത്താനുള്ള പാലത്തടി, കൂമ്പ് തല്ലുന്നതിനായി ഉപയോഗിക്കുന്ന ബ്ലാങ്കൽ എന്നിവയും ചെത്തുകാരന്റെ പണിയായുധങ്ങളാണ്‌ .
ബ്ലാങ്കൽ ആയി പണ്ടുകാലത്ത് ഉപയോഗിച്ചിരുന്നത് കാട്ടിലെ പശു എന്നറിയപ്പെടുന്ന മ്ലാവിന്റെ കൈയ്യിലെ അസ്ഥിയായിരുന്നു.
ഉള്ളിലെ മജ്ജ നീക്കം ചെയ്ത് അതിൽ പ്രത്യേക അളവുകളിൽ കോഴിനെയ്യ് , പശുവിൻനെയ്യ്, എരുമനെയ്യ് , പന്നിനെയ്യ് , ചില അങ്ങാടി മരുന്നുകൾ, കരിക്ക് , തേങ്ങാവെള്ളം, കള്ള് എന്നിവ ചേർത്ത് ഉണ്ടാക്കുന്ന മിശ്രിതം, ഒരു തെങ്ങിൽ നിന്നും എടുക്കുന്ന ചൂട്ടും കൊതുമ്പും മാത്രം വിറകായി ഉപയോഗിച്ച് ഓട്ടുരുളിയിൽ തയ്യാറാക്കി, ചൂട് നിയന്ത്രിച്ച്, ആരും കാണാതെയും തൊട്ടുരിയാടാതെയും പൗർണ്ണമി രാവിൽ വ്രതാനുഷ്ഠാനത്തോടുകൂടി ആശാന്മാരാണ്‌ നിറച്ചിരുന്നത് എന്ന് പറയപ്പെടുന്നു.
ഇങ്ങനെ നിറക്കുന്ന ബ്ലാങ്കൽ ക‌ലാഞ്ഞിൽ, പാലയുടെ കമ്പ് , കോലരക്ക് എന്നിവകൊണ്ട് അടയ്ക്കുന്നു .
ചെത്തുന്ന/കള്ളെടുക്കുന്ന രീതി കള്ളുഷാപ്പിലെ ഭക്ഷണം - കള്ളും കപ്പയും മീനും
തിരഞ്ഞെടുത്ത കൂമ്പ് ആദ്യത്തെ നാലുദിവസം രാവിലെ മാത്രം ഒരു വശത്ത് 9 വരി തല്ലുവീതം നാല് വശങ്ങളിലുമായി 36 വരി തല്ല് നടത്തുന്നു.
അഞ്ചാമത്തെ ദിവസം കൂമ്പ് തല്ലിയതിനുശേഷം മുറിക്കും.
ഇങ്ങനെ മുറിക്കുന്ന കൂമ്പ് കോഞ്ഞാണി ചൂട്ടും ഓലക്കാലും കൊണ്ട് നല്ലവണ്ണം കെട്ടിപ്പൊതിയും.
അന്നു വൈകുന്നേരം കെട്ടുകൾ അഴിച്ച് വീണ്ടും തല്ലും.
ആറാമത്തെ ദിവസം തല്ലില്ല.
ഏഴാം ദിവസം ചെറുതായി തല്ലും.
എട്ടാം ദിവസം തല്ലുകയും ചെറുതായി ചെത്തിതുടങ്ങുകയും ചെയ്യും.
തേറ് കൊണ്ട് പപ്പടത്തിന്റെ കനത്തിൽ ഒരുനേരം 5 തവണ ചെത്തും.
ചെത്തിയ മുറിവായിൽ ആറ്റുചെളി തേയ്ക്കും.
കള്ള് നിരപ്പായി വീഴുന്നതിനായാണ്‌ ഇങ്ങനെ ആറ്റുചെളി തേയ്ക്കുന്നത്.
അതുകൊണ്ട് കൂടിയായിരിക്കണം ഇത്തരം ചെത്തിനെ ചെളിച്ചെത്ത് എന്ന് പറയുന്നത്.
രാവിലെ, ഉച്ചക്ക്, വൈകിട്ട് എന്നിങ്ങനെ മൂന്ന് നേരം ദിവസവും ചെത്തും.
മഴയായാലും ചെത്തിന്‌ മുടക്കമില്ല.
എട്ടാമത്തെ ദിവസം മുതൽ കള്ള് ഇറ്റുവീഴാൻ തുടങ്ങും.
എട്ടാമത്തേയും പത്താമത്തേയും ദിവസത്തിനുള്ളിൽ മാട്ടം എന്ന ചെറിയ കുടം (പാനി എന്നും അറിയപ്പെടുന്നു) കൂമ്പിൽ ഇടുന്നു.
തല്ലി തുടങ്ങുന്നതിന്റെ പന്ത്രണ്ടാമത് (12) ദിവസം മുതൽ ക്രമേണ കള്ളിന്റെ അളവ് കൂടാൻ തുടങ്ങും.
തെങ്ങിന്റെ ഇനം പ്രായം എന്നിവ അനുസരിച്ച് ഒരു തെങ്ങിൽ നിന്നും മൂന്ന് ലിറ്റർ മുതൽ 8 ലിറ്റർ വരെ കള്ള് ഒരു ദിവസം ലഭിക്കാറുണ്ട് .
ദിവസത്തിൽ രണ്ട് നേരമാണ്‌ കള്ള് ശേഖരിക്കുന്നത്.
രാവിലെ ശേഖരിക്കുന്ന പുലരി യും വൈകുന്നേരം ശേഖരിക്കുന്ന അന്തി യും .
തമിഴ് ചെത്ത് കള്ളു ചെത്തുകാരൻ
കേരളത്തിലെ ചെത്തുരീതികളിൽ നിന്നും വളരെ വ്യത്യാസമുള്ളതാണ്‌ തമിഴ്നാട്ടിലെ ചെത്തുരീതി.
ചെത്തുരീതി മാത്രമല്ല ഉപകരണങ്ങൾക്കും വ്യത്യാസമുണ്ട്.
തേറിന്‌ പകരം പ്രത്യേക തരത്തിലുള്ള മൂർച്ചയുള്ള വെട്ടുകത്തിയാണ്‌ കൂമ്പ് ചെത്തുന്നതിനായി ഉപയോഗിക്കുന്നത്.
ബ്ലാങ്കലിലു പകരം പുളിമുട്ടിയാണ്‌ തല്ലുന്നതിന്‌ ഉപയോഗിക്കുന്നത്.
കൂടാതെ കള്ള് ചെത്തുന്നത് രാത്രിയിലുമാണ്‌.
ചെത്തുന്നതിന്‌ തിരഞ്ഞെടുക്കുന്നത് പാൽ പരുവത്തിലുള്ള കൂമ്പാണ്‌ ഉപയോഗിക്കുന്നത്.
ആദ്യമായി കൂമ്പ് നല്ലതുപോലെ വരിഞ്ഞുകെട്ടുന്നു.
ഇങ്ങനെ വരിഞ്ഞുകെട്ടുന്നതിനാൽ കൂമ്പ് അല്പം പോലും വളരില്ല .
അതിനുശേഷം പ്രത്യേക താളത്തിൽ തല്ലുന്നു.
തല്ലിയ കൂമ്പ്; ചുവടുഭാഗം അല്പം ചവിട്ടി ചരിച്ചു വയ്ക്കുന്നു.
പിന്നീട് ചെത്തിതുടങ്ങുന്നു.
ഇങ്ങനെ ചെത്തുന്ന കൂമ്പിന്റെ മുറിഭാഗത്ത് ചെളി തേയ്ക്കാറില്ല.
അതിനാൽ തന്നെ ലഭിക്കുന്ന കള്ളിന്റെ അളവും കുറവായിരിക്കും.
പരമാവധി രണ്ട് ലിറ്റർ മുതൽ മൂന്ന് ലിറ്റർ വരെ കള്ള് ലഭിക്കുന്നു.
ഒരു തവണമാത്രമേ കള്ള് ശേഖരിക്കാറുള്ളൂ.
തമിഴ് ചെത്ത്‌ പ്രധാനമായും ചെയുന്നത് നാടാർ സമുദായത്തിൽ പെട്ട ആൾകാർ ആണ്.
തെളിച്ചെത്ത്
ഇത്തരം ചെത്ത് കള്ളിൽ നിന്നും ശർക്കര നിർമ്മിക്കാനായിട്ടാണ്‌ ഉപയോഗിക്കുന്നത്.
ചെത്തുന്ന സമ്പ്രദായം പാണ്ടിച്ചെത്ത് തന്നെ.
എന്നാൽ കള്ള് ശേഖരിക്കുന്ന കുടത്തിന്റെ ഉള്ളിൽ കള്ള് നുരയ്ക്കാതെ ഇരിക്കുന്നതിനായ് ചുണ്ണാമ്പ് തേച്ച് പിടിപ്പിക്കാറുണ്ട്.
ഇങ്ങനെ ശേഖരിക്കുന്ന കള്ള് തിളപ്പിച്ച് കുറുക്കി തണുപ്പിച്ച് തെങ്ങിൻ ശർക്കര ഉണ്ടാക്കുന്നു .
ഇന്ത്യയുടെ ചിലഭാഗങ്ങളിൽ നീര എന്നുവിളിക്കുന്ന പുളിക്കാത്ത കള്ള് സർക്കാർ ഏജൻസികൾ ശേഖരിച്ച് ശീതീകരിച്ച് വിതരണം ചെയ്യുന്നു.
പൊട്ടാഷ് അടക്കം പല ധാതുക്കളും പോഷകഘടകങ്ങളും നീരയിലുണ്ട്.
വായുവിലുള്ള ഈസ്റ്റിന്റെ പ്രവർത്തനം കൊണ്ട് കള്ള് ശേഖരിച്ചുകഴിഞ്ഞ ഉടനെതന്നെ പുളിച്ചുതുടങ്ങുന്നു.
കള്ളുശേഖരിക്കുന്ന കുടത്തിൽ അവശേഷിക്കുന്ന യീസ്റ്റ് ഈ പുളിപ്പിക്കൽ പ്രക്രിയയ്ക്ക് ഒരു ഉല്പ്രേരകമായി വർത്തിക്കുന്നു.
ചെത്തിക്കഴിഞ്ഞ് രണ്ടുമണിക്കൂർ കഴിയുമ്പൊൾ തന്നെ കള്ളിൽ 4% മദ്യാംശം ഉണ്ടാവുന്നു.
ചെറുതായി ലഹരിപകരുന്ന ഒരു മധുര ദ്രാവകമായിരിക്കും ഈ അവസ്ഥയിലുള്ള കള്ള്.
കള്ള് ചിലർ ഒരു ദിവസം വരെ പുളിക്കാൻ അനുവദിക്കുന്നു.
ഇങ്ങനെ പുളിച്ച കള്ളിന് കയ്പുരുചിയായിരിക്കും.
ഇതിലും ഏറെനാൾ പുളിപ്പിച്ചാൽ കള്ള് വിനാഗിരിയായി മാറുന്നു.
കള്ളിന്റെ സാമൂഹിക പ്രസക്തി കള്ളുചെത്തുകാർ 1851 ൽ വരച്ച ചിത്രം
കേരളത്തിൽ കള്ളുഷാപ്പുകളിലാണ് സാധാരണയായി കള്ളുകിട്ടുക.
തമിഴ്‌നാട്ടിൽ കള്ള് നിരോധിച്ചിരിക്കുന്നു.
കള്ളിന്റെ അടിമകളാകുന്ന പുരുഷന്മാർ മൂലം പാവപ്പെട്ട ഒരുപാടു കുടുംബങ്ങൾ തകരുന്നത് മദ്യനിരോധനത്തിന് ഒരു കാരണമായി സർക്കാർ ചൂണ്ടിക്കാണിക്കുന്നു.
കേരളത്തിൽ കള്ളിനെക്കാൾ കൂ‍ടുതൽ വീര്യമുള്ളതും സാമൂഹികമായി കൂടുതൽ അപകടകാരിയുമായ ചാരായമാണ് നിരോധിച്ചിരിക്കുന്നത്.1996-ൽ ഏ.
കെ. ആന്റണി കേരളമുഖ്യമന്ത്രിയായിരുന്ന കാലത്താണു് കേരളത്തിൽ ചാരായ നിരോധനം പ്രാബല്യത്തിൽ വരുത്തിയതു്.
കള്ളുഷാപ്പുകൾ ഒരു കള്ള് ഷാപ്പ്
കേരളത്തിൽ നാലായിരത്തി മുന്നൂറോളം (4300) കള്ളുഷാപ്പുകളുണ്ടെന്ന് ചില കണക്കുകൾ സൂചിപ്പിയ്ക്കുന്നു.
കുറിപ്പുകൾ നുരപ്പിക്കാത്ത കള്ളിനെ ലഘുപാനീയമായി ഉപയോഗിക്കാനുള്ള സാങ്കേതികവിദ്യ കേരള കാർഷിക സർവകലാശാല വികസിപ്പിച്ചെടുത്തിട്ടുണ്ട്.
മറ്റുപയോഗങ്ങൾ കള്ള് വളരെ നാൾ കേടുകൂടതെ വച്ചിരുന്നാൽ നല്ല ചൊറുക്കയായി( വിനാഗിരി ) മാറും വെള്ളയപ്പം , വട്ടയപ്പം എന്നിവയുടെ മാവ് പാകപ്പെടുത്താനായി കള്ള് ചേർക്കാറുണ്ട്.
കള്ള്- പ്രത്യേകിച്ച് പനങ്കള്ള്  പുളിപ്പിക്കാതെ എടുത്ത്  ഏറെ നേരം ചൂടാക്കി വെള്ളം വറ്റിച്ചാൽ തേൻ പോലെ കുറുകി, അത്രയും തന്നെ മധുരമുള്ള 'സിറപ്പ്" കിട്ടും.
ഇത്  തെങിന്റെ/പനയുടെ ഉടമസ്ഥർക്ക്  ആഴ്ച്ചയിൽ ഒരു ദിവസത്തെ  കള്ള് അവകാശമായി കിട്ടിയിരുന്നതുകൊണ്ട്  നാട്ടിൽ വ്യാപകമായി ചെയ്ത് വന്നിരുന്നതാണ്.
മധ്യ തിരുവിതാംകൂർ പ്രദേശത്ത് ഇത് പാനി എന്നാണ് അറിയപ്പെടുന്നത്.
ചേർത്തു വായിയ്ക്കാൻ രക്തത്തിലെ മദ്യാംശം നുറുങ്ങുകൾ
കള്ളുസൽക്കാരത്തിൽ നിന്ന് കിട്ടുന്നതിൽ വലിയ അനന്ദം സ്വർലോകത്തും കിട്ടുകയില്ലെന്നു പറയുന്ന ഈ വരികൾ ചങ്ങമ്പുഴ കൃഷ്ണപിള്ളയുടേതാണ്:- “ വെള്ളം ചേർക്കാതെടുത്തോരമൃതിനു സമമാം നല്ലിളം കള്ളു, ചില്ലിൻ
വെള്ളഗ്ലാസ്സിൽ പകർന്നങ്ങനെ രുചികരമാം മത്സ്യമാംസാദി കൂട്ടി ചെല്ലും തോതിൽ ചെലുത്തി, ക്കളിചിരികൾ തമാശൊത്തു മേളിപ്പതേക്കാൾ സ്വർല്ലോകത്തും ലഭിക്കില്ലുപരിയൊരു സുഖം - പോക വേദാന്തമേ നീ!
അവലംബം ↑ {{ cite book }} : Cite has empty unknown parameter: | coauthors= ( help ) 1 2 3 4 5 6 7 8 9 10 11 12 13 കർഷകശ്രീ മാസിക.
അഭിലാഷ് കരിമുളയ്ക്കലിന്റെ ലേഖനം.
താൾ 48-49.
↑ https://books.google.com/books/about/Religion_and_Social_Conflict_in_South_As.html?id=xNAI9F8IBOgC ↑ കള്ളിനുപകരം മധുരക്കള്ളാവാം[ http://www.mathrubhumi.com/story.php?id=310101//%5Bപ്രവർത്തിക്കാത്ത+കണ്ണി%5D
കള്ളിച്ചെടി ഇംഗ്ലീഷ് വിലാസം https://ml.wikipedia.org/wiki/Cactus ഈ ലേഖനം കാക്ടേസീ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പ്രധാനമായും മരുഭൂമികളിൽ കാണപ്പെടുന്ന സസ്യങ്ങളാണ് കള്ളിച്ചെടി എന്നറിയപ്പെടുന്ന കള്ളിമുൾച്ചെടികൾ .
വളരെ ഉയരത്തിൽ ശാഖോപശാഖകളായി  വളരുന്നവയും,ഒരു പന്തിനോളം മാത്രം വലിപ്പവും രൂപവും ഉള്ളവയും,ഉൾപ്പെടെ നൂറുകണക്കിനു വകഭേങ്ങളിൽ കാണപ്പെടുന്നു.
ലഭ്യമാകുന്ന ജലം, കാണ്ഡത്തിൽ ശേഖരിച്ച് ഏറെക്കാലം ജലം ഇല്ലാതെ ജീവിക്കാൻ കഴിയുന്ന സവിശേഷ സ്വഭാവം ഇവയ്ക്കുണ്ട്.
ജലനഷ്ടം പരമാവധി ഒഴിവാകുന്നവിധം ഇലകൾ ഇല്ലാത്ത രൂപഘടനയാണുള്ളത്.